માંડવીના કરંજ ખાતે આવેલી જીઆઈડીસીમાં રૂની સીટ બનાવતી કંપનીના ગોડાઉનમાં અચાનક આગલ ફાટી નીકળતા અફરાતફરીનો માહોલ સર્જાયો હતો. રૂના ગોડાઉનમાં લાગેલી આગે પણવારમાં વિકરાણ રૂપ ધારણ કરી લીધું હતું. ઘટનાની જાણ થતા ફાયર વિભાગ તાત્કાલિક ઘટના સ્થળે પહોંચી ગયું હતું. અને પાણીનો મારો ચલાવી આગ પર કાબુ મેળવવાના પ્રયાસો હાથ ધર્યા હતા. આગના કારણે ધુમાડાના ગોટેગોટા દૂર દૂર સુધી દેખાતા આસપાસથી લોકો દોડી આવ્યા હતા.